Super Fight II
Ali ja Frazier olivat kohdanneet aiemmin vuonna 1971 "Fight of the Century" -nimellä tunnetussa kamppailussa, jossa oli panoksena WBA:n ja WBC:n maailmanmestaruudet. Tuolloin hallitseva maailmanmestari Frazier voitti 15-eräisen ottelun pistein. Parin toisessa kohtaamisessa kumpikaan ottelijoista ei ollut maailmanmestari (Muhammad Ali hallitsi kansallista NABF:n mestaruutta), joten kamppailu kesti vain 12 erää. Se päättyi Muhammad Alin voittoon pistein.
Super Six World Boxing Classic
Super Six World Boxing Classic oli ylemmän keskisarjan nyrkkeilyturnaus. Turnauksen järjestivät Showtime yhteistyössä maailman johtavien nyrkkeilypromoottorien kanssa. Turnauksen ensimmäiset ottelut käytiin 17. lokakuuta 2009 ja turnauksen suunniteltu päättymisajankohta oli keväällä 2011. Loukkaantumisten ja uusien nyrkkeilijöiden mukaantulon vuoksi turnaus päättyi 17. joulukuuta 2011.